**Projektas**

**PLUNGĖS RAJONO SAVIVALDYBĖS TARYBA**

|  |
| --- |
| **SPRENDIMAS** |
| **DĖL ATSISAKYMO PIRKTI BUTO DALĮ** |
|  |
| 2019 m. kovo 21 d. Nr. T1- |
| Plungė |

Vadovaudamasi Lietuvos Respublikos civilinio kodekso 4.79 straipsnio 1 dalimi, Lietuvos Respublikos vietos savivaldos įstatymo 48 straipsnio 1 ir 2 dalimis bei atsižvelgdama į Plungės rajono 1-ojo notaro biuro pareiškimą (Notarinio registro NR. 1132), Plungės rajono savivaldybės taryba nusprendžia:

Atsisakyti pirkti parduodamą Xxxx Xxxx nuosavybės teise priklausančią 51 / 100 buto dalį, unikalus Nr. xxxx-xxxx-xxxx:xxxx, su kiemo statiniais, esančiais Xxxxx g. xx-x Plungėje, už xx xxx,xx (xxxxx tūkstančių) eurų.

|  |  |
| --- | --- |
| Savivaldybės meras |  |

SUDERINTA:

Administracijos direktoriaus pavaduotojas Č. Kerpauskas

Juridinio ir personalo administravimo skyriaus vedėjas V. Tumas

Turto skyriaus vedėja Ž. Bieliauskienė

Protokolo skyriaus kalbos tvarkytojas A. Eidukaitis

Sprendimo projektą rengė

Turto skyriaus vyr. specialistė

Neringa Žilienė

**PLUNGĖS RAJONO SAVIVALDYBĖS ADMINISTRACIJOS TURTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL ATSISAKYMO PIRKTI BUTO DALĮ“**

2019 m. kovo 14 d.

Plungė

**Parengto sprendimo projekto tikslas** – atsisakyti pasinaudoti pirmumo teise pirkti parduodamo buto dalį.

**Teisės akto projekto esmė**, **rengimo priežastys ir motyvai.** Gyvenamajame name, esančiame Xxxx g. xx, Plungėje, Plungės rajono savivaldybei nuosavybės teise priklauso buto Nr. x 49/100 dalis (1 kambarys, plotas – 26,22 kv. m), o 51/100 dalis (1 kambarys, plotas – 27,29 kv. m) buto priklauso privačiam fiziniam asmeniui. Buto bendrasavininkis dalį buto nori parduoti rinkos kaina, tačiau, vadovaujantis Lietuvos Respublikos civilinio kodekso 4.79 straipsnio 1 ir 2 dalimis, privalo apie tai pranešti bendraturčiui:

*„*1*. Bendraturčiai turi pirmenybės teisę pirkti bendrąja nuosavybe esančią parduodamą dalį ta kaina, kuria ji parduodama, ir kitomis tomis pačiomis sąlygomis, išskyrus atvejus, kai parduodama iš viešųjų varžytynių.*

*2. Dalies, esančios bendrąja nuosavybe, pardavėjas privalo raštu pranešti kitiems bendraturčiams apie ketinimą parduoti savo dalį ne bendraturčiui ir kartu nurodyti kainą bei kitas sąlygas, kuriomis ją parduoda. Kai parduodama dalis nekilnojamojo daikto, į kurį turima bendrosios nuosavybės teisė, apie tai pranešama per notarą. Kai kiti bendraturčiai atsisako pasinaudoti savo pirmenybės teise pirkti arba šios teisės į nekilnojamąjį daiktą neįgyvendina per vieną mėnesį, o į kitą daiktą – per dešimt dienų nuo pranešimo gavimo dienos, jeigu bendraturčių susitarimu nenustatyta kitaip, tai pardavėjas turi teisę parduoti savo dalį bet kuriam asmeniui.“*

Plungės rajono savivaldybės administracija 2019 m. kovo 12 d. gavo notarinį pranešimą apie 51/100 dalies buto pardavimą už xx xxx,xx eurų. Plungės rajono savivaldybės administracija sprendimo projekte siūlo atsisakyti pirmumo teisės pirkti dalį buto dėl šių priežasčių:

* gyvenamasis namas, esantis Xxxx g. xx yra medinis, fizinis nusidėvėjimas pagal NT registro išrašą – 67 proc.;
* bute šildymas krosnimi, kurio būsimi socialinio būsto nuomininkai nepageidauja;
* vidutinė šio buto rinkos vertė 2019-01-01 yra x xxx,xx eurų, o bendrasavininkis siūlo pirkti už xx xxx,xx eurų (1 kv. m – xxx,xx Eur);
* 2016 m. gruodžio mėn. Plungės rajono savivaldybė pardavė nuomininkui Savivaldybės būstą (1 kambarys, plotas – 24,87 kv. m) Xxxx g. xx-x, Plungėje, už x xxx eurų.

**Dabartinis sprendimo projekte aptariamų klausimų reguliavimas.** LR vietos savivaldos įstatymo **48 straipsnis. Savivaldybių nuosavybė.** 1. Savivaldybių turto sandara ir įsigijimo būdai, šio turto valdymo, naudojimo ir disponavimo juo tvarka nustatyta Konstitucijoje, įstatymuose, Vyriausybės nutarimuose ir savivaldybių tarybų sprendimuose. 2. Savivaldybei nuosavybės teise priklausančio turto savininko funkcijas, susijusias su savivaldybei nuosavybės teise priklausančiu turtu, remdamasi įstatymais, įgyvendina savivaldybės taryba.

**Priėmus sprendimą, galimos pasekmės** (tiek teigiamos, tiek neigiamos). Atsisakius pirmumo teisės pirkti buto dalį, bendrasavininkis galės parduoti rinkoje už tą pačią kainą ir tomis pačiomis sąlygomis.

**Lėšų poreikis (jeigu teisės aktui įgyvendinti reikalingos lėšos).** Sprendimui įgyvendinti lėšos nereikalingos.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Vyr. specialistė Neringa Žilienė

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |